Tshwane: Watertoevoer Woensdag hiér onderbreekFoto: Pixabay.com Die Stad Tshwane het laat hoor dat sekere woongebiede in Pretoria en Benoni se watertoevoer tydelik in die week verbreek sal word weens herstelwerk aan ŉ pypleiding/aansluiting. Lindela Mashigo, woordvoerder van die Stad, het in ŉ verklaring gesê die herstelwerk sal Woensdag 22 Augustus plaasvind by die aansluiting op die hoek van Delyweg en Nuwe Hoopstraat. “Dié herstelwerk sal die projek volvoer om die pypleiding te vervang wat water aan Ashlea Gardens, Alphenpark en Maroelana verskaf,” het Mashigo gesê. Watertoevoer sal dus vanaf 08:00 tot 18:00 in Ashlea Gardens, Maroelana, Dely- en Garstfonteinweg en Selatistraat onderbreek word. Mashigo het gesê die herstelwerk sal onbeplande instandhouding verminder, die moontlike bars van pype verminder, asook die watertoevoer in die onderskeie omgewings verbeter. Die Stad het om verskoning gevra vir die onvermydelike ongerief weens die herstelwerk.